b'\n_START_ARTICLE_\nJim Redman\n_START_PARAGRAPH_\nJim Redman (s. 11. elokuuta 1931 Lontoo, Englanti) on kuusinkertainen ratamoottoripy\xc3\xb6r\xc3\xa4ilyn maailmanmestari. Nuorena miehen\xc3\xa4 Redman muutti Englannista Rhodesiaan (nyk. Zimbabwe), jossa h\xc3\xa4n aloitti kilpauransa. H\xc3\xa4n voitti nelj\xc3\xa4 maailmanmestaruutta 350-kuutioisten sarjassa vuosina 1962\xe2\x80\x931965. Vuosina 1962\xe2\x80\x931963 h\xc3\xa4n saavutti tuplamestaruudet voittamalla my\xc3\xb6s 250-kuutioisten sarjan. Vuonna 1964 h\xc3\xa4nest\xc3\xa4 tuli ensimm\xc3\xa4inen kuljettaja, joka oli voittanut kolme kilpailua samana p\xc3\xa4iv\xc3\xa4n\xc3\xa4 Alankomaiden kilpailussa. Redman voitti my\xc3\xb6s kuusi kertaa Mansaarella ajetun kilpailun. Yhteens\xc3\xa4 h\xc3\xa4n voitti 45 kilpailua. H\xc3\xa4n sai saavutuksistaan Brittil\xc3\xa4isen imperiumin ritarikunnan j\xc3\xa4senyyden (MBE).'